open-index/open-wikipedia-markdown huggingface dataset:
וולוו PV650

**וולוו PV650** (בשוודית: **Volvo PV650**) היא סדרה של מכוניות סלון מתוצרת יצרנית הרכב השוודית **[[וולוו]]** אשר יוצרה בין השנים 1929–1937 בשוודיה.

## "וולוו PV650"

* יוצרו 3,577 יחידות.
* 4 דלתות - סלון.
* מספר נוסעים: 5.
* מנועי 6 צילינדרים.
* מנוע קדמי.
* מנועי בנזין.
* סוג הנעה: הנעה אחורית.
* מנוע קירור מים.
* "PV" פירוש בשוודית: "PersonVagn" (באנגלית: "passenger car").
* השלדה של מכונית הקונספט "וולוו ונוס בילו" שהוצגה בשנת 1933 התבססה על "וולוו PV650".

### תצורות
* סדאן. 
* קבריולה - 2 דלתות.
* קבריולה - 4 דלתות.
* אמבולנס.

### דגמים

* ""וולוו "PV650 Special" - יוצר בין השנים 1931-1934, יוצרו 206 יחידות.
* "וולוו PV651" - יוצר בין השנים 1929 - 1930, יוצרו 601 יחידות.
* "וולוו PV652" - יוצר בין השנים 1930 - 1933, יוצרו 1,549 יחידות.
* "וולוו PV652 קבריולה" - יוצר בין השנים 1931 - 1933, יוצרו 26 יחידות.
* "וולוו PV653" - יוצר בין השנים 1933 - 1934, יוצרו 230 יחידות.
* "וולוו PV654" - יוצר בין השנים 1933 - 1934, יוצרו 351 יחידות.
* "וולוו PV655" - יוצר בין השנים 1935 - 1933, יוצרו 62 יחידות.
* "וולוו PV656" - יוצר בין השנים 1936 - 1935, יוצרו 16 יחידות.
* "וולוו PV657" - יוצר בין השנים 1937 - 1935, יוצרו 15 יחידות.
* "וולוו PV658" - יוצר בין השנים 1936 - 1935, יוצרו 301 יחידות.
* "וולוו PV659" - יוצר בין השנים 1936 - 1935, יוצרו 170 יחידות.

## תמונות

קובץ:Volvo PV651 Sedan 1929.jpg  | "וולוו PV651", שנת 1929 
קובץ:Volvo PV651 (1931) 2.JPG | "וולוו PV651", שנת 1931 
קובץ:Autoseum 10 - Volvo.jpg | "וולוו PV652"
קובץ:1935 Volvo PV 659 Sedan (rear).jpg | "וולוו PV659", שנת 1935
קובץ:Volvo PV659 Sedan 1935.jpg | "וולוו PV659", שנת 1935
קובץ:Volvo PV655 1933.jpg | "וולוו PV655", שנת 1933 - קבריולט 
קובץ: Svedinos 11 - Volvo.jpg | "וולוו PV657", - קבריולט, 4 דלתות 
קובץ:Volvo PV657 Ambulance 001.jpg | "וולוו PV657" - אמבולנס
קובץ:Volvo PV655 Ambulance 1934.jpg  | "וולוו PV655", שנת 1934 - אמבולנס


## ראו גם
* וולוו
* וולוו ÖV4
* וולוו PV 60 
* וולוו PV 36
* וולוו PV51

## קישורים חיצוניים

* 

## הערות שוליים

PV650
קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1929
קטגוריה:מכוניות שוודיות
תפאר סהרוני

**תפאר סהרוני** (שם מדעי: *Cheilinus lunulatus*) הוא מין של דג ממשפחת השפתוניים החי בשוניות טרופיות באוקיינוס ההודי ובימים סביבו, בעיקר בים סוף.

תפוצת התפאר היא מהים האדום ודרומה לאורך מפרץ עומאן לחופי ג'יבוטי, אריתריאה, סומליה וכן באיי סיישל. הוא מגיע מזרחה עד קו הגבול עם האוקיינוס השקט באזור אינדונזיה. הוא מצוי במים רדודים בעומק 2-30 מטר לאורך קרקעיות של שוניות, ערוגות אצות ואזורי חוליות.
## מאפיינים
דג זה גדול יחסית למשפחתו ומגיע לאורך 35-50 ס"מ. זהו דג ססגוני בעל ראש גדול ירוק, שפתיים עגלגלות בצבע כחול ועט אפור, מצח בולט בצבע כחול עד סגול עם כתמים לאורכו, גוף ירוק-בהיר, סנפירי חזה צהובים, סנפירי שת וגב כחולים כהים עד שחורים, פלג גוף אחורי כחול-כהה וזנב בעל מספר אונות כחולות. לנקבות ולצעירים מספר פסים לאורך גופם.

התפאר בעל מבנה פה מגודל וגמיש היכול לתפוס חסרי חוליות שונים כמו רכיכות מהקרקעית ולמחוץ את קונכיותיהם.

## גלריה

Broomtail wrasse.Cheilinus lunulatus.Перистохвостый хейлин..DSCF3964OB.jpg
Хейлин перистохвостый (самка), Cheilinus lunulatus..DSCF0449ВЕ.jpg
Cheilinus lunulatus im Roten Meer....DSCF8180BE.jpg


## קישורים חיצוניים

## הערות שוליים

קטגוריה:בעלי חיים שתוארו ב-1775
קטגוריה:טקסונים שתוארו בידי פטר פורסקל
קטגוריה:שפתוניים
קטגוריה:דגים במפרץ אילת
דלינג

**דלינג** ("עלות השחר" או "הזוהר" בנורדית עתיקה) הוא אחד מאלי האסיר מהמיתולוגיה הנורדית המוזכר באדה הפואטית, באדה הפרוזאית ובסאגה של הרבור והיידרק (Hervarar saga ok Heiðreks). דלינג הוא ההאנשה של השחר.

## מקורות
### אדה פואטית
דלינג מוזכר במספר פואמות באדה הפואטית. בסטנזה 24 ב"בלדה של ואפת'רוד'ניר" האל אודין, המוסווה כגאגנראד'ר, שואל את הענק ואפת׳רוד'ניר מאין הגיע היום, הלילה והמחזוריות שלהם. הענק משיב שדלינג הוא אביו של היום. ב"בלדה של הווי" (Hávamál), הגמד ת'יודרוריר (Þjóðrœrir) מטיל לחש שנועד להביא כוח לאלי האסיר, שגשוג לאלפים ותבונה לאודין לפני דלתו של דלינג. ב"בלדה של פיולסוויד", פיולסוויד מפרט את שמות האלים שיצרו את האולם האדיר שהוא נמצא בו ומכליל ביניהם את דלינג. כמו כן, כשדאג, האל המייצג את היום במיתולוגיה הנורדית, מופיע רכוב על כרכרה ב"פזמון העורב של אודין", נכתב שהוא בנו של דלינג.

### אדה פרוזאית
בפרק העשירי ב"הטעיה של גילבי", "הנעלה" מגולל את שושלת היוחסין של משפחתו של דלינג. לפי פרק זה, הענק נרפי מיוטנהיים הוא אביה של נוט, הלילה. בעלה השלישי של נוט הוא דלינג, מקבוצת האסיר. בנם של דלינג ולילה הוא דאג, יום, והוא יפה וקורן כמו אביו. "הנעלה" מספר שאודין נתן לדאג נוט - היום והליל - שני סוסים ושתי כרכרות ושלח אותם לשמים, שם הם רוכבים במעגלים סביב הארץ.

כתבי יד שונים של האדה הפרוזאית מציינים קשרי משפחה שונים בין הדמויות. כתב היד העתיק ביותר, U, מציע את יורד' (Jǫrð) כאשתו של דלינג ואמו של דאג בעוד ביתר כתבי היד, R, W וT, נוט ממלאת תפקיד זה. ישנם מקורות הטוענים שמקורה של גרסת הסיפור בU הוא בטעות העתקה.

הדגש ששם הסופר, סנורי סטורלוסון, בפרק על כך שדאג הוא מהאסיר, אף על פי שרק אביו ממוצא זה, מדגים את החשיבות שנתן סטורלוסון לאבהות אל מול אמהות.

באחרית הדבר של האדה הפרוזאית, במסגרת רשימת הדמויות המיתולוגיות, דלינג מופיע כשם של גמד.

### הסאגה של הרבור והיידריק
המינוח "דלתותיו של דלינג" מופיע בארבע חידות שמציג גסטומבלינדי, אודין בתחפושת, בסאגה.

## מחקר
פירוש המונח "דלתותיו של דלינג" אינו חד משמעי. הפירוש הטריוויאלי ביותר למונח הוא מטפורה לזריחה. עם זאת, השימוש במונח בסאגה, בבלדה של הווי ובאחרית הדבר של האדה הפרוזאית עשוי לרמוז כי מדובר בשמו של גמד ולכן "דלתותיו של דלינג" הן פשוט הדלתות למעונו של הגמד המדובר.

על פי תאוריה נוספת דלינג היה שם נוסף להיימדאל. גרסה זו מתייחסת לאטימולוגיה של שני השמות ומראה שסביר שהם הגיעו מאותו המקור.

## קישורים חיצוניים
* הסאגה של הרבור והיידריק (תרגום לאנגלית)
* ההטעיה של גילבי (תרגום לאנגלית)

## הערות שוליים

קטגוריה:מיתולוגיה נורדית
קטגוריה:אלים נורדיים
קטגוריה:פגאניזם גרמאני
טקס פרסי האקדמיה הבריטית לקולנוע ה-29

**טקס [[פרס באפט"א לקולנוע|פרסי האקדמיה הבריטית לקולנוע]] ה-29** שמעניקה האקדמיה הבריטית לאמנויות הקולנוע והטלוויזיה, נערך בשנת 1976, בו הוענקו פרסים לסרטים הטובים ביותר של שנת 1975.

## זוכים ומועמדים
**[[פרס עמית באפט"א|עמית באפט"א]]: [[צ'ארלי צ'פלין]] ו[[לורנס אוליבייה]]**

## ראו גם
* טקס פרסי אוסקר ה-48

## קישורים חיצוניים

קטגוריה:טקסי פרס באפט"א
קטגוריה:1976 בממלכה המאוחדת
טורנאליה

[ממוזער|[אנדרטה בעיירה לזכר חללי מלחמת העולם השנייה]]
**טורנאליה** (בסלובקית: **Tornaľa**; בהונגרית: **Tornalja**; נודעה בעבר בשם **שפריקובו**, בסלובקית: **Šafárikovo**) היא עיירה במחוז באנסקה ביסטריצה שבסלובקיה.

העיירה נמצאת בחלק הדרומי של סלובקיה בקרבת הגבול ההונגרי, הערים ההונגריות אשר נמצאות בקרבתה הן פוטנוק ומישקולץ והערים הסלובקיות שבקרבתה הן לושנץ ורימבסקה סובוטה . העיירה נמצאת בנפת רבוצה  שבמחוז באנסקה ביסטריצה. העיירה שוכנת על גדות הנהר סלאנה וממוקמת על צומת דרכים חשוב של הכבישים הראשיים בגבול שבין סלובקיה להונגריה.

## היסטוריה
האזור בו נמצאת העיירה היה מיושב כבר בתקופת הברונזה כפי שמעידים ממצאים ארכאולוגיים. טורנאליה נזכרת לראשונה משנת 1245 כאחוזה של האצילים טורנאי. העיירה נשלטה בידי האימפריה העות'מאנית כחלק מסנג'ק פילקובו בשנים 1554–1593 ו 1596–1686. לאחר הפשרה האוסטרו–הונגרית של 1867 החלה התפתחות כלכלית עצומה בעיירה, נסללו כבישים רבים שהפכו את העיירה למקום אסטרטגי שבו עוברות דרכי מסחר רבות.

עד מלחמת העולם הראשונה הייתה העיירה בתחומי הונגריה, אך בשנת 1920 בעקבות התפרקות האימפריה האוסטרו-הונגרית והסכם טריאנון העיירה סופחה לריבונות צ'כוסלובקיה. ב־2 בנובמבר 1938 בעקבות בוררות וינה הראשונה חזרה העיירה לריבונות הונגריה.

ב־19 במרץ 1944 נכנס הצבא הגרמני להונגריה. וב־21 באפריל 1944 הוכנסו יהודי העיירה לגטו, ב־4 ביוני 1944 הועברו היהודים לגטו במישקולץ ומשם גורשו בין 12 ל־15 ביוני 1944 למחנה ההשמדה אושוויץ שבפולין. ב־19 בדצמבר 1944 שוחררה העיירה בידי הצבא האדום וחזרה לשליטת צ'כוסלובקיה. מאז 1 בינואר 1993, בעקבות פירוק צ'כוסלובקיה, העיירה תחת ריבונות סלובקיה.

## כלכלה ואוכלוסיית העיר
התושבים התפרנסו בעבר בעיקר מחקלאות וממסחר אך כיום התעסוקה מבוססת בעיקר סביב מפעלי תעשיית חומרי הבניין, המזון והבגדים. על פי מפקד האוכלוסין בשנת 2011 התגוררו בעיירה 7,509 תושבים ומהם:

## ערים תאומות
טורנאליה היא עיר תאומה של הערים הבאות:
* 
* 
* 
* 

## גלריה

File:Tornalja045.JPG|ממוזער|בית הספר של העיירה
File:Church of Najsvätejšieho srdca Ježišovho 2 - panoramio.jpg|ממוזער|כנסייה בעיירה
File:Tornaľa - Letná ulica -1.jpg
File:Tornaľa - Štúrova ulica.jpg


## ראו גם
* קהילת יהודי טורנאליה

## קישורים חיצוניים

* 
* 
* קהילת יהודי שאפאריקובו, באתר בית התפוצות
* 

## הערות שוליים

קטגוריה:סלובקיה: ערים
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-13
יוסי ורשבסקי

**יוסי ורשבסקי** (נולד ב-1959) הוא איש תקשורת וניהול ישראלי. שימש כמנכ"ל עיתון "הארץ", ערוץ 10 ורשת 13.

## ביוגרפיה
ורשבסקי נולד במושב נהלל וגדל בו.

ב־1977 התגייס לחיל השריון, והשתחרר כעבור שלוש שנים כמפקד טנק בדרגת סמל ראשון. בין השנים 1982–1985 השלים לימודי תואר ראשון במדעי המדינה והיסטוריה של עם ישראל באוניברסיטת חיפה. רשבסקי עבד מאז 1987 ב"קבוצת הארץ", שם מילא כמה תפקידים, בהם מנכ"ל עיתון "חדשות", מנכ"ל רשת מקומוני שוקן ולבסוף מנכ"ל "הארץ". ביולי 2003 נבחר בידי איגוד השיווק הישראלי לאיש השיווק של החודש על הפקת אירוע "טעם העיר" במסגרת תפקידו כמנכ"ל רשת שוקן.

בתקופתו ניהולו את עיתון הארץ (2003–2008) הוקם מוסף התרבות והבילויים עכבר העיר, וב־2005 הוקם העיתון הכלכלי TheMarker. הקונספט של העיתון היה הנגשת העולם הכלכלי לקהל הרחב. "אנו מאמינים שהקונספט החדש יסיר חסמים שניצבו לפני קהל שהתייחס לעיתונות כלכלית כשייכת לכלכלנים בלבד", אמר ורשבסקי עם השקת העיתון. במהלך הקדנציה של ורשבסקי גדל ב-50% מספר מנויי "הארץ".

במאי 2008, לאחר חמש שנים בתפקיד מנכ"ל "הארץ", מונה ורשבסקי למנכ"ל ערוץ 10 במקום מודי פרידמן וכיהן בתפקיד זה במשך כארבע שנים.
ב-2013 מונה ליו"ר זרוע המדיה של קבוצת פובליסיס ישראל. כעבור שנה, אחרי פיטוריו של רפי גינת מתפקיד מנכ"ל ערוץ 10, נתבקש ורשבסקי על ידי אירית אילוז מקבוצת מרחב להציל את הערוץ מפשיטת רגל – וחזר לקדנציה שנייה כמנכ"ל ערוץ 10. ורשבסקי הוביל את הערוץ, שאיבד עד אז כ־100 מיליון שקלים בשנה, לרווח תפעולי תוך שנה אחת, והניע את המהלכים שהביאו לשינוי רגולטורי שבסופו הוארך הזיכיון של הערוץ. בין המהלכים שעשה בערוץ היה קיצוץ חריף בשכר הבכירים.

ביולי 2015 נבחר בידי איגוד השיווק הישראלי בשנית לאיש השיווק של החודש, על הובלת המהלך למיצוב מחדש של ערוץ 10. ועדת השיפוט נימקה את החלטתה באומרה כי "איגוד השיווק הישראלי מכיר במהלך השיווקי של המיצוב מחדש של ערוץ 10, שהוביל לבידול ולשינוי המוצר, למיצוב מחדש של הערוץ כולו ושל חברת החדשות ולתוצאות העסקיות המבטיחות". באותו חודש נבחר ורשבסקי על ידי המגזין "פורבס" לאחד מ-20 המנהלים הבולטים בישראל. "ורשבסקי עשה את הבלתי ייאמן. עצר את ההידרדרות, גיבש תוכנית פעולה ארוכת-טווח וביצע קיצוץ כואב בשכר ובמצבת העובדים", נכתב במגזין. "כתוצאה מכך, בפעם הראשונה מאז שעלה לאוויר, רשם הערוץ רווחים".

למרות השבחים על פועלו, ערוץ עשר בתקופת ניהולו סבל מקשיים כלכליים, מה שסלל את הדרך למיזוג הערוץ עם רשת 13. בדצמבר 2018, לאחר שאושר תהליך המיזוג בין ערוץ 10 לרשת 13, מונה ורשבסקי למנכ"ל הערוץ הממוזג. בינואר 2020 הודיע על פרישתו מהתפקיד.

## חיים אישיים
ורשבסקי נשוי ואב לשלושה ילדים. מתגורר בשכונת בקעה בירושלים.

## קישורים חיצוניים
* 
* יורם יובל, שיחת נפש עם יוסי ורשבסקי, הטלוויזיה החינוכית, 1 בנובמבר 2015

## הערות שוליים

קטגוריה:אנשי שיווק
קטגוריה:מנהלים ישראלים
קטגוריה:אנשי תקשורת ישראלים
קטגוריה:אנשי טלוויזיה ישראלים
קטגוריה:סגל חדשות
קטגוריה:סגל הארץ
קטגוריה:סגל רשת
קטגוריה:נהלל: אישים
קטגוריה:בקעה: אישים
קטגוריה:בוגרי אוניברסיטת חיפה
קטגוריה:ישראלים שנולדו ב-1959
סאאב פורמולה ג'וניור

**סאאב פורמולה ג'וניור** (בשוודית: **Saab Formula Junior**) היא מכונית מרוץ בקטגוריית "Formula Junior"  מתוצרת תאגיד סאאב השוודי אשר יוצר בשנת 1960.

## מאפיינים
* דגם "סאאב פורמולה ג'וניור" יוצר במפעל "סאאב" בעיר טרולהטן בשוודיה.
* יוצרו 2 יחידות.
* הדגם בנוי מאלומיניום מונוקוק  מתקדם במקום מארז חלל רב-צינורי רב, כמו מכוניות פורמולה ג'וניור אחרות.
* גוף תיבה פתוח (Open Box body).
* 1 נהג.
* מנוע קדמי.
* סוג הנעה: הנעה קדמית.
* אף הדגם עשוי מפיברגלס.
* מנוע שתי פעימות.
* 2 מאיידים מתוצרת "Solex Carburetor" .
* בין השנים 1960–1961 דגמי "סאאב פורמולה ג'וניור" השתתפו ב-9 מרוצים לקטגורית "פורמולה ג'וניור". בשנת 1961 נהג המרוצים "Carl-Magnus Skogh"  הגיע למקום הראשון בעיר "Skarpnäcksloppet" בשוודיה. בשנת 1961 במרוץ "Danish Grand Prix"  הגיעו דגמי "סאאב פורמולה ג'וניור" למקומות ה-12 וה-13.

## תמונות

קובץ:Saab Formula Junior.jpg | "סאאב פורמולה ג'וניור" 
קובץ:SAAB Formula Junior.jpg | "סאאב פורמולה ג'וניור" 
קובץ:Saab Formula Juniors.JPG | "סאאב פורמולה ג'וניור" 


## ראו גם
* סאאב

## קישורים חיצוניים

* 

## הערות שוליים

פורמולה ג'וניור
קטגוריה:מכוניות מרוץ
קטגוריה:דגמי מכוניות שהושקו ב-1960
קטגוריה:מכוניות שוודיות
IOS 13

**iOS 13** היא הגרסה ה-13 של מערכת ההפעלה iOS של אפל. הגרסה הוצגה בכנס המפתחים העולמי של החברה ב-3 ביוני 2019.

החידוש העיקרי בגרסה הוא מצב כהה, ושאר השיפורים הם בעיקר שיפורי מהירות ויציבות. גרסת המפתחים של המערכת שוחררה ביום ההכרזה עליה, והגרסה הציבורית שלה שוחררה יום לפני השקת אייפוני 11 ו-11 פרו החדשים בעולם ב-20 בספטמבר 2019 - ב-19 בספטמבר, ו-9 ימים אחרי אירוע ההכרזה השנתי של אפל שהתקיים ב-10 בספטמבר 2019.

## חידושים
ממוזער|מימין לשמאל: אפליקציית התמונות עם גלריה המחולקת לפי שנים, מצב פורטרט, הקלדה באמצעות החלקה

### מערכת
iOS 13 כוללת "מצב כהה" ("Dark Mode"), אשר יהפוך את תפריטי המערכת ויישומי אפל לכהים יותר ועם רקע שחור. המקלדת הווירטואלית של iOS כוללת תכונה הנקראת "QuickPath", המאפשרת למשתמש להקליד על ידי החלקת האצבע על המקלדת. התכונה דומה לזאת שמציעות גם מקלדות צד שלישי.

### הודעות
ביישום ההודעות ניתן להגדיר את פרטי המשתמש, כגון תמונה ושם, ולשתף זאת עם משתמשים אחרים. ניתן ליצור תמונת פרופיל גם באמצעות Memoji (Animoji מותאם אישית), שכעת ניתן להשתמש בו כ"סטיקר" בדמות המשתמש: לאחר יצירת Memoji אישי, המכשיר יוצר עבור המשתמש חבילת ‘רגשות’ אותן ה-Memoji יציג, ובהן יוכל להשתמש במקום האימוג’ים המוכרים. לראשונה, ניתן להשתמש ב-Memoji בכל המכשירים התומכים בגרסה, ולא רק במכשירים שכוללים מערך Face ID.

### אפליקציות
אפליקציית המפות עוצבה מחדש, וכעת היא מפורטת יותר. המפות החדשות כוללות הדמיות תלת-ממד של ציוני דרך, ומשלבות תכונה שמדמה נהיגה לאורך הרחוב (בדומה ל-Street View של גוגל מפות). גם אפליקציית התזכורות עוצבה מחדש, והיא מסוגלת להבין מתי להזכיר למשתמש על אירוע.

### ביצועים
אפל הצהירה כי Face ID מהיר יותר ב-30%, וכי יישומים נפתחים מהיר יותר פי 2. בנוסף, עדכוני המערכת העתידיים צומצמו, ונפחם יהיה קטן יותר ב-50%.

### אחר
* **Sign in with Apple –** אפל תאפשר למשתמשים להירשם לשירותים ואפליקציות שונים באמצעות חשבון ה-Apple ID, בדומה לאפשרות ההתחברות באמצעות חשבון גוגל או פייסבוק. התחברות באמצעות אפל תאפשר למשתמש לבחור להסתיר או לחשוף פרטים מזהים בפני האפליקציה. אם המשתמש יבחר להסתיר את כתובת המייל שלו, אפל תיצור בשבילו כתובת מייל אקראית וייחודית שתפנה את ההודעות מהאפליקציה אליו.
* **Find My –** היישומים "Find My Friends" ו-"Find My iPhone" אוחדו ליישום אחד בשם "Find My".
* **תמונות –** אפליקציית התמונות קיבלה מספר פיצ'רים חדשים, כגון עורך תמונות משופר והפרדה של הגלריה לימים, חודשים ושנים.
* **סירי –** העוזרת הקולית סירי מדברת בקול טבעי יותר ובעלת אינטליגנציה משופרת. היישום Siri Shortcuts מגיע לראשונה כחלק ממערכת ההפעלה.
* **AirPods –** ניתן לצרף זוג אוזניות AirPods נוסף לאייפון וכך לשתף את האודיו של המכשיר עם אדם נוסף. בנוסף, העוזרת הקולית סירי תומכת בהקראת הודעות כשלא ניתן להביט במסך המכשיר, וגם להשיב להן באמצעות דיבור.
* **מרכז הבקרה –** נוסף מצב חדש בווילון מרכז הבקרה של האייפון, בשם "Low Data mode", שיחסוך בחבילת הגלישה בעת שימוש בנתונים, יחד עם האפשרות לבחור רשת אלחוטית היישר ממרכז הבקרה.
* **מוזיקה –** באפליקציית Apple Music נוספה תכונה שמציגה את מילות השיר המתנגן בסנכרון עם השיר.
* **שבב NFC –** רכיב ה-NFC יהיה נגיש לקריאה וכתיבה גם עבור אפליקציות צד-שלישי מלבד Apple Pay. בישראל יהיה ניתן לטעון כרטיסי רב-קו באמצעות הרכיב עם מכשירי אייפון תומכים, בעזרת אפליקציה ייעודית שתהיה זמינה לגרסה זו של מערכת ההפעלה.

## קישורים חיצוניים

* 
* 
* 
* 

## הערות שוליים

קטגוריה:IOS
קטגוריה:תוכנות שהושקו ב-2019
יוליאנה קהלר

**יוליאנֶה קהלר** (בגרמנית: **Juliane Köhler**; נולדה ב-6 באוגוסט 1965) היא שחקנית גרמנייה.

## ביוגרפיה
קהלר נולדה בגטינגן שבגרמניה המערבית. בשנים 1985–1988 למדה משחק ב-HB Studio שבניו יורק. בנוסף, גם למדה בלט במינכן.

## קריירה
ב-1988 החלה להופיע בתיאטרון בהנובר.

ב-1999 שיחקה את גברת פוגה בסרט "פצפונת ואנטון".

ב-2001 גילמה את הדמות הראשית של אם המשפחה בסרט "אי שם באפריקה". בסרט זה גילמה אישה יהודייה שבורחת מהנאצים עם משפחתה לאפריקה.

בשנת 2004 שיחקה בסרט ההיסטורי "הנפילה", שתיעד את ימיו האחרונים של היטלר בבונקר בברלין, בתפקיד אווה בראון, אשתו של היטלר; הסרט מבוסס על ספרו של ההיסטוריון יואכים פסט שמתאר את ימיו האחרונים של היטלר בפיהררבונקר, על ספרו האוטוביוגרפי של אלברט שפר "בתוככי הרייך השלישי" וכן על עדויותיה של מזכירתו האישית של היטלר, טראודל יונגה.

בשנת 2008 שיחקה בסרט הדרמה הישראלי-גרמני "אדם בן כלב" בבימויו של פול שרדר ומהווה עיבוד לספר בעל אותו שם של יורם קניוק מ-1968.  בנוסף ב-2008, גילמה את הכימאית קלרה אימרווהר בסרט הקצר "Haber".

ב-2009 שיחקה בסרט "Effi Briest", המבוסס על רומן מאת תאודור פונטאנה.

ב-2010 הופיעה בסרט האיטלקי "A Quiet Life" ("Una vita tranquilla"), ובשנת 2011 שיחקה בסרט הדרמה הגרמני "*Das Blaue vom Himmel".*

בשנת 2012 שיחקה בסרט המלחמה "חיים כפולים" לצדן של ליב אולמן וויקי קריפס. 

ב-2014 שיחקה בסרט הגרמני "חיים כפולים".

ב-2016 שיחקה בסרט הביוגרפי "בחירת המלך" על הוקון השביעי, מלך נורווגיה.

ב-2020 שיחקה בסרט הגרמני-ישראלי "חתונה עם סבתא".

## קישורים חיצוניים

* אלעד שלו, ראיון בלעדי עם כוכבת הסרט "חיים כפולים", אתר seret,  25 בדצמבר 2014

קטגוריה:שחקניות קולנוע וטלוויזיה גרמניות
קטגוריה:שחקניות תיאטרון גרמניות
קטגוריה:גרמניות שנולדו ב-1965
קטגוריה:גרמנים שנולדו ב-1965
טיספירד

[ממוזער|בית הכנסת של טיספירד שהוסב לחנות ב[שנות ה-60 של המאה ה-20]]
**טיספירד** (בהונגרית: **Tiszafüred**; ביידיש: **טיסא-פירעד**) היא עיירה הממוקמת ליד אגם טיסה, בלב חבל צפון המישור הגדול, מצפון מזרח לסולנוק, שבהונגריה.

## היסטוריה

## הקהילה היהודית
היהודים הגיעו לטיספירד אחרי 1790. בסוף המאה ה-18 תושבי העיירה טיסה (Tisza) אשר ממוקמת ליד נהר טיסה העובר בתוך טיספירד, התחילו לעבוד בדיג ובחקלאות. זו היא עיירה קטנה שאוכלסה מחדש לאחר הכיבוש הטורקי, היהודים המקומיים השתלטו בהדרגה על מקומם של הסוחרים היוונים ששלטו בסחר.

בימי חול, היהודים מכרו את דבריהם בשוקי הערים גדולות, שם בילו את הלילה בבתים שכורים.

בטיספירד היו קהילה, בית כנסת, טקסים, רבנים. עם זאת, ב-1816, 104 יהודים גרו בטיספירד. האוכלוסייה היהודית בטיספירד גדלה בהתמדה במאה ה-19. רוב היהודים בתקופה זו היו עניים.

ב-1839–1840 נספרו בטיספירד 33 משקי בית יהודיים: 30 בני זוג, 46 בנים, 46 בנות, 9 משרתים יהודים וקרוב משפחה אחד; בסך הכול 164 יהודים. עיסוקיהם בשנים אלה היו: שני סוחרים סיטונאים, איש עסקים אחד, 13 רוכלים, 6 סוחרים, 6 חקלאים, 3 קבצנים.

### בזמן השואה
בשנים 1941 - 1943, גברים יהודים מהעיירה בני 18–42, נשלחו לעבודות כפייה שירות העבודה כאשר הונגריה הצטרפה למלחמת העולם השנייה בשנת 1941, הם נשלחו לחזית הרוסית. אף על פי שלא היו מיומנים ולא היה להם ציוד מתאים, הם נאלצו לנקות את שדות המוקשים.

רוב הנשים נשלחו לעבודות כפייה בחלקים שונים של גרמניה או פולין, כדי לפנות הריסות או לעבוד בבית חרושת לחימוש. כמה מהם מתו, חלקם מרעב. גם לאחר השחרור מתו אחדים מטיפוס.

ראש היודנראט היה ויינר ארנו, סוחר עצים. סגנו היה דוד וויסזמן, בעל חנות.

באפריל 1944, חודש לאחר הכיבוש הגרמני של הונגריה, נמנו בטיספירד 416 יהודים. בחודש מאי הוקם גטו בבית חרושת ללבנים אליו הועברו בין 700 ל-800 יהודי טיספירד והיישובים הקרובים. כעבור חודש הם הועברו לבית חרושת ללבנים בכפר קרצ'נד ליד אגר, שם רוכזו כל יהודי מחוז הווש ומשם שולחו לאושוויץ.

## אוכלוסייה
ב-1941 נרשמו בטיספירד 442 יהודים. לאחר סיום השואה נותרו בחיים רק 70 יהודים, שחזרו לקהילה היהודית.

ב-2001, 98% מהאוכלוסייה בעיר היו הונגרים, 1% היו צוענים ו-1% היו אחרים. ב-2010 היה רק בן אדם יהודי אחד שחי בטיספירד.

## קישורים חיצוניים

* 
* 
* טיספירד באתר kehilalinks של JewishGen 
* אתר טיספירד 
* קהילת יהודי טיסאפוראד באתר בית התפוצות
* 
* 

## הערות שוליים

קטגוריה:הונגריה: ערים
קטגוריה:הונגריה: עיירות יהודיות
קטגוריה:גטאות בהונגריה
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
וולוו VESC

**וולוו VESC** (בשוודית: **Volvo VESC**) היא מכונית קונספט אשר הוצגה על ידי יצרנית המכוניות השוודית וולוו בשנת 1972. 

**VESC** פירושו באנגלית: "Volvo Experimental Safety Car".

## "וולוו VESC"
  
* שם קוד: "P1560".
* דגם הקונספט "וולוו VESC" הוצג לראשונה בתערוכת הרכב הבינלאומית של ז'נבה בשנת 1972.
* 4 דלתות.
* מנוע קדמי.
* מנוע בנזין V8.
* מנוע הנעה אחורית.
* מכלולים רבים לדגמי סדרת "וולוו 240"  נלקחו מדגם "וולוו VESC".

### אמצעי בטיחות

* הפגוש הקדמי סופג זעזועים ומכות עד למהירות של 80 קמ"ש (אזור הפגוש הקדמי נבנה עבה במיוחד).
* כלוב משולב לנוסעים.
* כריות אוויר קדמיות ואחוריות (בחלק האחורי של המושבים הקדמיים הורכבו כריות אוויר גדולות כדי להגן על הנוסעים במושב האחורי).
* חגורות בטיחות משולבות 3 נקודות הנמשכים בחוזקה במהלך התרסקות.
* ABS מערכת אוטומטית למניעת נעילת בלמים.
* מנגנון ניתוק אוטומטי של אספקת הדלק.
* צפצוף בזמן נסיעה לאחור "Back-up beeper" .
* מכל דלק מותקן במרכז.
* אורות אזהרה בדלתות.
* במקרה של התנגשות, המנוע יידחף מתחת לרצפת התא על ידי חומת אש מעוצבת בצורה מתאימה.
* במקרה של התנגשות, קפיץ היה מושך את עמוד ההיגוי אל לוח המחוונים כדי למנוע פגיעה בנהג (ללא אמצעי בטיחותי זה הנהג היה נתפס בין ההגה לבין המושב).

## תמונות

Volvo vesc 2012.jpg | "וולוו VESC"   
Volvo vesc 2012-2.jpg | "וולוו VESC" 


## ראו גם
* וולוו
* וולוו פיליפ
* וולוו ונוס בילו

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1972
קטגוריה:מכוניות סלון
קטגוריה:מכוניות שוודיות
VESC
קטגוריה:מכוניות קונספט
סטו הכהן

**סְטוּ הכהן** (1929 – 13 באוגוסט 2006) היה מחלוצי הג'אז בישראל. נגן קונטרבס, אקורדיון, קלרינט, סקסופון ופסנתר, מעבד מוזיקלי, מלחין ומורה.

## ביוגרפיה
נולד בעיר פרניק שבבולגריה.
בילדותו החל לנגן באקורדיון של אחיו הגדול. בהמשך הצטרף ללהקת צוענים בעירו, שניגנו מוזיקה בולגרית וצוענית. בנעוריו לימד את עצמו נגינה בקלרינט.

ב-1949 עלה לישראל ונקלט על ידי אריך טייך כנגן רב-כלי בתזמורת חיל האוויר. לאחר שחרורו מהצבא ניגן בבתי מלון (בין היתר עם פיסי אושרוביץ) והפך לאוטוריטה בנושאי ג'אז הודות לידע רב שצבר באופן עצמאי.

ב-1960 חיבר ועיבד את המוזיקה למופע היחיד הראשון של שמעון ישראלי "סתם יום של חול" וליווה אותו בקונטרבס. ב-1961 עיבד את המוזיקה לתוכניתה של להקת גייסות השריון, "טיפול זה טיפול" יחד עם רפי בן משה. ב-1966 עיבד את שירי דפנה אילת וניצח על התזמורת באלבום הבכורה של אריק איינשטיין, "שר בשבילך".

ב-1967 נפגש עם זמרת הג'אז רימונה פרנסיס, השניים נישאו והיו לצמד מוזיקלי פורה. ההקלטה הראשונה שלהם הייתה שירו של מתתיהו שלם "שיבולת בשדה" שעיבד הכהן עבור הקלטה בקול ישראל. פרנסיס שרה בגרסה זו ווקליזה (שימוש בקול כבכלי נגינה). הזוג הופיע יחד עם מוזיקאים כאלברט פיאמנטה, ממלו גיאטנופולוס, ירוסלב יעקובוביץ', מורטון קם, ג'ס קורן ואלי מגן ועוד (רובם היו מתלמידיו) במועדון "צוותא" ובקיבוצים, בעיקר במטרה להכיר לציבור הרחב את מוזיקת הג'אז.

ב-1969 עיבד במקביל לסיבוב ההופעות עם בת זוגו את המוזיקה של ג'ורג' ברסנס למופע "אין אהבות שמחות" של יוסי בנאי והופיע עם תזמורתו בתוכניתו של בנאי. ב-1970 עיבד את המוזיקה לתקליטה של עליזה עזיקרי "לא לוקחת ללב" וניגן בו. כן עיבד כמה משירי "חבורת בימות".

באמצע שנות השבעים עברו בני הזוג לארצות הברית, בעידודו של דיזי גילספי, שפגש אותם בביקורו בישראל. הכהן עבד במועדונים בניו יורק ולימד מוזיקה בעוד פרנסיס פיתחה קריירת זמרה בארצות הברית ובאירופה ששיאה בשנת 1977 בהפקת התקליט *Rimona Francis* בחברה הגרמנית MPS, שכלל חומרים מקוריים שלה ושל סטו הכהן.

בסוף שנות השמונים שבו בני הזוג לישראל. סטו הכהן השתלב בהוראה והעמיד דורות של נגני ג'אז, בהם אלי דג'יברי, סלעית להב, רועי הרצליך, ארז בר נוי ואחרים.

בארבע השנים האחרונות לחייו סבל הכהן מניוון שרירים קשה ולא הרבה לצאת מהבית. בשנה האחרונה לחייו הוא הרבה לצייר, בעיקר דיוקנאות של מוזיקאי ג'אז אייקונים.
מנישואיו הראשונים נולד לו בן, אמיר הכהן, מלחין ומעבד מוזיקלי.

סטו הכהן נפטר בשנת 2006, בגיל 77 . נטמן בבית העלמין בקיבוץ עינת.

באוגוסט 2007 נערך ג'ם סשן לזכרו במועדון "זאפה" בתל אביב בהשתתפות עמיתיו ותלמידיו.
## קישורים חיצוניים

* 
* דודי פטימר, סיפורו של המוזיקאי סטו הכהן – חייו ופועלו
* 

## הערות שוליים

קטגוריה:עולים לאחר קום המדינה: 1948–1950
קטגוריה:נגני ג'אז: סקסופוניסטים
קטגוריה:נגני ג'אז: בסיסטים
קטגוריה:אקורדיוניסטים ישראלים
קטגוריה:בסיסטים ישראלים
קטגוריה:מוזיקאי ג'אז
קטגוריה:מוזיקאים ישראלים
קטגוריה:מורים למוזיקה בישראל
קטגוריה:מעבדים מוזיקליים ישראלים
קטגוריה:נגני תזמורת חיל האוויר
קטגוריה:ישראלים ילידי בולגריה
קטגוריה:ישראלים שנולדו ב-1929
קטגוריה:ישראלים שנפטרו ב-2006
פרס רעיית נשיא המדינה לשירה עברית

[ממוזער|250px|[בן הזוג של נשיא מדינת ישראל|רעיית נשיא המדינה נחמה ריבלין מעניקה את הפרס הראשון למשורר עמיחי חסון, דצמבר 2018]]
**פרס רעיית נשיא המדינה לשירה עברית** הוא פרס ישראלי לשירה עברית, שנקרא בעבר על שם ד"ר גרדנר סימון, וכיום (2026) נקרא על שם נחמה ריבלין וסמי רוהר, המוענק מטעם רעיית נשיא מדינת ישראל בטקס בבית הנשיא בירושלים. 

## על הפרס
ד"ר גרדנר סימון היה רופא יהודי בריטי, שהקדיש בצוואתו מעזבונו למדינת ישראל למטרת תמיכה וקידום השפה עברית.
הפרס גובש כיוזמה משותפת של נחמה ריבלין והאפוטרופוס הכללי סיגל יעקבי למימוש עיזבונו "לעודד משוררות ומשוררים להעשיר את עולם השירה הישראלי, לטפח שירה עברית איכותית ולתרום לקידום התרבות בישראל".

בשנת 2018 לרגל שנת ה-70 למדינת ישראל, הוענק הפרס על סך 70 אלף ש"ח, על ידי מנהלת קרן גרדנר סימון סיגל יעקבי האפוטרופוסית הכללית ואשת הנשיא נחמה ריבלין. ריבלין בירכה את המשוררים הזוכים ואמרה כי הפרס ניתן "על בחירת מילים שמעבירות תחושה, מתארות מציאות, ולעיתים מייצרות אותה. על היכולת לחפור במילים ולבנות שפה בתוך שיר, שפה שתחבר את הקוראים דרך התחושות והמחשבות שהיא מעוררת בהם". יו"ר הוועדה בשנת 2018 היה הסופר פרופ' חיים באר.

לאחר פטירתה של נחמה רבלין, העניק בית הנשיא את הפרס לשירה עברית על שמה ומאז 2026 הוא נושא את שמו של הנדבן היהודי סמי רוהר, כהמשך לפעילות משפחת רוהר כחלק מפרס סמי רוהר לספרות.

## הזוכים בפרס
### שנת [[ה'תשע"ח]]-[[2018]]
* המשורר עמיחי חסון על ספרו השני "בלי מה".
* בציון לשבח זכו המשוררת ריטה קוגן על ספרה "סוס בחצאית" והמשורר אלי אליהו על ספרו "איגרת אל הילדים".

### שנת [[ה'תש"ף]]-[[2019]]
* המשוררת סיון הר־שפי על ספרה "זרקא".
* בציון לשבח זכו המשוררת לי ממן על ספרה "למה הדבר דומה" והמשורר אבישי חורי על ספרו "איך עושה תהום".

### שנת [[ה'תשפ"א]]-[[2021]]
* המשוררת שולמית אפפל על הספר "זיכרונות מבית החרושת לבגדי ים".
* בציון לשבח זכו המשורר עדי וולפסון והמשוררת בכל סרלואי על ספרה "מפחדך בשרי".

### שנת [[ה'תשפ"ב]]-[[2022]]
* המשוררת חוה פנחס־כהן על הספר "גשם בשפה זרה".
* בציון לשבח זכו המשורר יצחק כהן על ספרו "כמעט טוב מאד" והמשורר רפי וייכרט על ספרו "זכרונות מחנות תקליטים".

### שנת [[ה'תשפ"ב|ה'תשפ"ג]]-[[2022|2023]]
* המשוררת נועה לארה מאיר על ספרה "את כנראה נמצאת כאן".
* בציון לשבח זכו המשוררת שי שניידר־אילת על ספרה ״כל מה שהיא שרה מעלה עשן״, המשורר יורם ורטה על ספרו ״אוי מאמא״ והמשורר יחזקאל רחמים על ספרו "שמיים שלמים".

### שנת [[ה'תשפ"ד]]-[[2024]]
* המשורר שחר־מריו מרדכי על ספרו "עבור את הלילה בלוע האש".
* בציון לשבח זכו המשורר עומר ולדמן על ספרו "פרקי תהילה", המשוררת ווביט וורקו מנגיסטו על ספרה "חסידת ירוסלם" והמשוררת ספיר פז על ספרה "כמו אין מילים בעולם". 

## ראו גם
* פרס נשיא המדינה לספרות

## קישורים חיצוניים

* פרס על שם ד"ר גרדנר סימון לשירה עברית, באתר בית הנשיא
* 
* 
* תקנון פרס גרדנר סימון לשירה עברית לזכרה של רעיית נשיא המדינה, הגב' נחמה ריבלין 2020, באתר בית הנשיא

## הערות שוליים

*
רעיית נשיא המדינה לשירה
קטגוריה:נשיא מדינת ישראל
קטגוריה:שירה עברית
טקס פרסי האקדמיה הבריטית לקולנוע ה-28

**טקס [[פרס באפט"א לקולנוע|פרסי האקדמיה הבריטית לקולנוע]] ה-28** שמעניקה האקדמיה הבריטית לאמנויות הקולנוע והטלוויזיה, נערך בשנת 1975, בו הוענקו פרסים לסרטים הטובים ביותר של שנת 1974.

## זוכים ומועמדים
**[[פרס עמית באפט"א|עמית באפט"א]]: [[ז'אק קוסטו]]**

## ראו גם
* טקס פרסי אוסקר ה-47

## קישורים חיצוניים

קטגוריה:טקסי פרס באפט"א
קטגוריה:דפים עם תרגומים שלא נסקרו
קטגוריה:1975 בממלכה המאוחדת
פורד קורסל

**פורד קורסל** (בפורטוגזית: **Ford Corcel**) היא מכונית משפחתית מתוצרת Ford Motor Company Brasil Ltda, חברת-בת של קונצרן הרכב **[[פורד]]** אשר יוצרה בין השנים 1968–1986 ב-ברזיל ו-וונצואלה

דגמי "פורד קורסל" יוצאו ל-צ'ילה ואורוגוואי.

## דורות
* דור ראשון - יוצר בין השנים 1968–1976
* דור שני - יוצר בין השנים 1977–1986
* דגמי סטיישן היו קרויים "פורד בלינה" ("Ford Belina")

### דור ראשון
* מנוע בנזין
* סוג הנעה: הנעה קדמית
* מרווח גחון - 14.5 ס"מ
* קיבולת מכל דלק - 51 ליטר
* תאוצה בין 0-100 קמ"ש היא 20.8 שניות (מנוע 1,289 סמ"ק, שנת 1970)
#### תצורות
* 2 דלתות קופה
* 4 דלתות - סדאן
* 3 דלתות - סטיישן

### דור שני
* מנוע בנזין
* סוגי הנעות: הנעה קדמית, הנעה כפולה 4x4
#### תצורות
* 2 דלתות - פסטבק
* 3 דלתות - סטיישן

## תמונות

קובץ:1973 Ford Corcel Luxo Coupé.jpg| "פורד קורסל", שנת 1973 - קופה
קובץ:1974 Ford Corcel GT.jpg | "פורד קורסל", שנת 1974, דגם "GT"
קובץ:1973-75 Ford Corcel in blue.jpg | "פורד קורסל"
קובץ:Ford corcel gt 1973 2.jpg | "פורד קורסל", שנת 1973 - מבט לתא הנהג ולוח מחוונים



קובץ:Ford Corcel 1.6 1979 (9466544905).jpg | "פורד קורסל", שנת 1970
קובץ:Ford Corcel II - rear side.JPG | "פורד קורסל"
קובץ:Fotos produzidas pelo Senado (29915144344).jpg | "פורד קורסל" - מבט לתא הנהג ולוח מחוונים
קובץ:Ford Corcel II 1.6 red in Uruguay.jpg | "פורד קורסל" (צולם באורוגוואי)



קובץ:Ford Del Rey Belina.jpg | פורד בלינה
קובץ:Ford Belina early.jpg | פורד בלינה
קובץ:1975–1977 Ford Belina.jpg | פורד בלינה


## ראו גם
* פורד
* פורד פמפה

## קישורים חיצוניים

* 
* 

## הערות שוליים

קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
קורסל
קטגוריה:דגמי מכוניות שהושקו ב-1968
קטגוריה:כלי רכב המיוצרים בברזיל
קטגוריה:כלי רכב המורכבים בוונצואלה
נחמיה סירקיס

**נחמיה סירקיס** (22 במרץ 1932 – מרץ 2018) היה קלע אולימפי ברובה ומהנדס ישראלי שעסק בתכנון נשק קל.

## ביוגרפיה
נחמיה סירקיס גדל בפתח תקווה, בן לאב שהיה נוטע פרדסים. שירת בצה"ל כשרטט אווירונאוטי. החל לעסוק בקליעה למטרה, תחילה במסגרת הגדנ"ע ואחר כך במכבי רמת גן.

סירקיס היה חבר בנבחרת ישראל בקליעה במשך 20 שנה וזכה 7 פעמים באליפות ישראל לקליעה.
סירקיס התחרה באליפות העולם במוסקבה (1958) ובוויסבאדן, באולימפיאדת טוקיו (1964) ובאולימפיאדת מקסיקו סיטי (1968) ובמשחקי אסיה של 1966, שבהם זכה סירקיס במדליית כסף בתחרות שכיבה 60 כדור, ו-1970.

החל לעבוד בתעשייה הצבאית, וב-1957 עבר למפעל הנשק הקל שלה, ועבד עם עוזי גל. עבר לתעשייה האווירית ועסק בפתרון בעיות בתחום הנשק. בתחילת שנות ה-70 הפך לעצמאי ועסק בתכנון כלי נשק וכלי ירייה שונים עם דגש על נשק קל. עבר לחברת Detonics בארצות הברית ותכנן בה שלושה אקדחים. חזר לישראל ובשנת 1989 עבר שוב לעבוד בארצות הברית.

למד הנדסה והוסמך כדוקטור. תכנן מספר רובי צלפים:
* סירקיס M26/סרדיוס M26 – רובה צלפים חצי-אוטומטי, היה בשירות צלפי הימ"מ למשך תקופה קצרה
* סרדיוס M36
* M89SR - רובה צלפים חצי-אוטומטי בולפאפ המבוסס על רובה M14.
* IWI DAN - רובה צלפים בריחי לירי ארוך טווח בקליבר 0.338 לפואה מגנום, משווק על ידי IWI.

נפטר בארצות הברית במרץ 2018.

## קישורים חיצוניים

* אבי מור, נחמיה סירקיס, באתר Shotgun

## הערות שוליים

קטגוריה:מהנדסים ישראלים
קטגוריה:ממציאים ישראלים
קטגוריה:קלעים ישראלים
קטגוריה:קלעים אולימפיים ישראלים
קטגוריה:משתתפים ישראלים באולימפיאדת טוקיו (1964)
קטגוריה:משתתפים ישראלים באולימפיאדת מקסיקו סיטי (1968)
קטגוריה:ישראלים שנולדו ב-1932
קטגוריה:ישראלים שנפטרו ב-2018
ריפבליק RC-3 סי-בי

**ריפבליק RC-3 סי-בי** הוא מטוס אמפיבי מתוצרת ארצות הברית שהיה בשירות חיל האוויר. 
## היסטוריה
תכנון המטוס נעשה בשנת 1937 אך  בעיות מימון דחו את טיסת האב-טיפוס לשנת 1944. טיסות הניסוי עברו בהצלחה אולם המטוס נכשל מבחינה מסחרית. בתחילה מחירו היה גבוה מאוד אך שינויים מאוחרים במטוס הובילו לירידת עלויות הייצור והמחיר שלו ירד מ12 אלף דולר ל-3500 דולר. הורדת המחיר גרמה לעלייה במכירות המטוס והוא והיה להצלחה גדולה מאוד כשבמהלך תקופה מסוימת בכל יום נמכרו כמעט עשרה מטוסים מדגם זה.

המטוס הגיע ארצה כתרומה של עורך דין פרטי קנה את המטוס ולאחר מספר חודשים תרם אותו לחברת אווירון. המטוס הגיע לארץ מפורק והורכב בלוד אבל בגלל חוסר מיומנות בהרכבה המטוס לא הצליח לנחות על המים. מודי אלון שהיה אז מפקד הטייסת ניסה לנחות עם המטוס על המים אבל הנחיתה הסתיימה בשבירת מצופי המטוס ומאז הנחיתו את המטוס רק ביבשה. במלחמת העצמאות המטוס נהרס מהפצצות מצריות בשדה דב.

## קישורים חיצוניים

* ריפבליק RC-3 סי-בי, באתר חיל האוויר

קטגוריה:מטוסי תובלה וקישור של חיל האוויר הישראלי
קטגוריה:כלי טיס אמריקאיים
קטגוריה:מטוסים קלים
סטיגיומדוזה

**סטיגיומדוזה** (שם מדעי: ***Stygiomedusa***) היא מין של מדוזה שוכנת אוקיינוסים. היא קרובתה של האורליה הכחולה אך מצויה במעמקי הים והיא גדולה מהאורליה בהרבה. סוג מדוזה זו כוללת רק מין אחד - **Stygiomedusa gigantea**. היא חיה בכל האוקיינוסים אך נצפית רק לעיתים נדירות, בדרך כלל בעת מחקר בצוללות או כשהיא נפלטת לחוף. כמה צוללות צפו בה במעמקי האוקיינוס השקט לחופי ארצות הברית, לחופי יפן וגם במפרץ מקסיקו.

מדוזה זו היא אחת מהגדולות שבמדוזות ובחסרי החוליות האוקייניים ברחבי העולם. היא בעלת פעמון דמוי-מטריה בקוטר של קרוב למטר ובעלת 4 זרועות דמויות משוטים באורך שיכול להגיע ל-10 מטרים. דבר זה הופך אותה לאחת מהגדולות שבמדוזות ומהגדולה שבכל יצורי המעמקים. הזרועות שלה חסרות תאים צורבים כמו לשאר המדוזות וכנראה שהם משמשים לגריפה או ללכידת טרף קטן כמו חסילונים, קריל ודגיגים.

ישנן עדויות על קשר סימביוזי בין מדוזה זו לדג *Thalassobathia pelagica* ממשפחת הביתניים.

## קישורים חיצוניים

קטגוריה:פתוחי פה
קטגוריה:צורבים יחידים בסוגם
פתוחי פה

**פתוחי פה** (שם מדעי: Semaeostomeae) היא סדרה של נבוביים מהמחלקה מדוזות סוכך אשר שוכנים באוקיינוסים הפתוחים ולעיתים גם במעמקי הים.

מדוזות אלה בעלות ארבע זרועות מוארכות בעלות תאים צורבים סביב פיהן ועוד ארבע קצרות יותר המצויות בקצה הגוף. הזרועות יכולות להגיע לאורך רב ואצל מדוזת רעמת האריה אורכן עשוי לעלות על 36 מטרים, מה שהופך אותה לגדולה שבמדוזות. 

למדוזות אלה פעמון רחב בעל מעין "קפלים" בקצוות, מערכת של ארבע "שקיות" היוצאות מתוך הקיבה המרכזית. 

כמו רוב המדוזות גופן שקוף עם זרועות בשרניות וצורבות. 

מדוזות אלה שטות לצד הזרם וניזונות מסרטנים ודגים קטנים הנלכדים בזרועותיהן.

## משפחות
* *Cyaneidae* - בה מדוזת רעמת האריה
* *Drymonematidae*
* *Pelagiidae* - בה מדוזת סרפד פסיפית ומדוזת סרפד שחורה
* אורליות (*Ulmaridae*) - בה האורליה הכחולה והסטיגיומדוזה
* *[[Phacellophoridae]]* - בה מין יחיד מדוזת ביצת-עין (*Phacellophora camtschatica*).

## קישורים חיצוניים

קטגוריה:בעלי חיים שתוארו ב-1862
קטגוריה:טקסונים שתוארו בידי לואי אגאסי
*
קטגוריה:ערכים שבהם תבנית בריטניקה אינה מתאימה
סוזן אריקסן

**סוזן אריקסן** (בגרמנית: **Susanne Erichsen**; 30 בדצמבר 1925– 13 בינואר 2002) הייתה דוגמנית גרמנייה. הוכתרה כמיס גרמניה לשנת 1950.

## ביוגרפיה
אריקסן נולדה בשטגליץ-צלנדורף בשנת 1925.

ב-1945 בהיותה בת תשע עשרה נישאה למהנדס הנורווגי סוון אריקסן, לאחר מכן הם נשלחו למחנה עבודה סובייטי. לאחר חמישה חודשים בעלה חזר לנורווגיה והיא לא ראתה אותו לאחר מכן. היא גויסה לבנייתה מחדש של העיר נובומוסקובסק ואף הוחזקה בעבדות במכרה בסיביר. ב-1947 הוחזרה הביתה לברלין וזאת לאחר שסבלה מרעב וכבר לא הייתה כשירה לעבודה.

כשחזרה לגרמניה מולדתה היא התגלתה על ידי עיתונאי אופנה והחלה לעבוד כדוגמנית.

ב-1950 בעת שנפשה באי זילט התמודדה בתחרות "מיס שלזוויג-הולשטיין" וזכתה בה.

בספטמבר אותה שנה הוכתרה למיס גרמניה בטקס שנערך בבאדן-באדן. התחרות לוותה בשערורייה, כשחמישה מתוך שבעת שופטי התחרות מחו על כך שהייתה נשואה, שכן על פי כללי התחרות המתמודדות צריכות להיות רווקות. מאחר שהנישואים בוטלו באופן רשמי לאחר מספר חודשים היא הורשתה להשתתף בתחרות.

היא הייתה נציגת גרמניה במיס אירופה 1950.

ב-1952 נסעה לארצות הברית בתפקיד "שגרירת האופנה הגרמנית", מגזין לייף פרסם מאמר בן שלושה עמודים אודותיה, היא גם הוחתמה בסוכנות דוגמנות בניו יורק.

היא נשארה בארצות הברית תקופה מסוימת שם גם החלה לעסוק בעיצוב אופנה.

ב-1967 ייסדה בית ספר לדוגמנות בברלין שהיא עמדה בראשו במשך שנים.

ב-13 בינואר 2002 הלכה לעולמה. שנה לאחר מותה, פורסמה האוטוביוגרפיה שלה "Ein Nerz und eine Krone".

## קישורים חיצוניים

קטגוריה:משתתפות בתחרות מיס אירופה
קטגוריה:זוכות מיס גרמניה
קטגוריה:מעצבות אופנה גרמניות
קטגוריה:גרמניות שנולדו ב-1925
קטגוריה:גרמנים שנולדו ב-1925
קטגוריה:גרמניות שנפטרו ב-2002
קטגוריה:גרמנים שנפטרו ב-2002
Bury a Friend

"**Bury a Friend**" הוא סינגל שהוקלט על ידי הזמרת-יוצרת האמריקאית בילי אייליש, ומופיע באלבום הבכורה שלה, . השיר יצא לאור ב-30 בינואר 2019, על ידי חברות התקליטים דארק-רום רקורדס ואינטרסקופ רקורדס, כסינגל השלישי מתוך האלבום.

עם יציאתו נכנס השיר אל המקום השישי במצעד הסינגלים הבריטי.

## רקע וכתיבה
השיר נכתב על ידי בילי אייליש עצמה, ואחיה פיניאס או'קונל שגם הפיק אותו. השיר בדומה לשאר שירי האלבום , הוא שיר בסגנון האלקטרוני, המשלב בתוכו גם את סגנון האינדסטריאל.

כמו כן, עלה השיר לרשת הזרמת המדיה ספוטיפיי, בסמוך לצאת האלבום.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של בילי אייליש ב-30 בינואר 2019. את הקליפ ביים מיכאל צ'אבס והוא צולם ביממה אחת. בתחילת הקליפ, ניתן לראות בן אדם ישן במיטתו ולאחר מכן הוא מתעורר בבהלה בעקבות סיוט שחלם. הוא בוים על ידי מייקל צ'אבס.

נכון לנובמבר 2019, מונה הצפיות של הקליפ עומד על למעלה מ-280 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על מחלות והפרעות
קטגוריה:שירים על מפלצות
קטגוריה:סינגלים שהגיעו למקום הראשון בשוודיה
ניסוי שדה-שובל מתקדם

**ניסוי שדה-שובל מתקדם** (באנגלית: **Advanced Wakefield Experiment**, או **AWAKE**) הוא ניסוי המתקיים במכון לחקר פיזיקת חלקיקים CERN, הבוחן היתכנות מעשית של מאיץ חלקיקים קווי, אשר יניע אלקטרונים בעזרת אלומת פרוטונים בתווך פלזמה תוך שימוש בשיטת האצת פלזמה.

## מאיצי חלקיקים כיום
כיום, מאיצי החלקיקים הגדולים ביותר שנבנו הם מאיצים מעגליים, אשר משתמשים בתדירויות רדיו כדי ליצור שדות חשמליים ובמגנטים חזקים כדי ליצור שדה מגנטי שיגרום לחלקיקים הטעונים להסתובב במאיץ. כדי שהמתכת ממנה המאיץ בנוי תעמוד בכוחות המופעלים עליה וכשרוצים להאיץ את החלקיקים לאנרגיות גבוהות, יש להגדיל את המאיץ (כיום, למשל, קיים תכנון לבניית מאיץ חלקיקים במתקני CERN בהיקף של כ-100 ק"מ). נוסף על כך, במאיצים מעגליים כשעורכים ניסויים על חלקיקים קטנים כמו אלקטרונים קיים איבוד רב של אנרגיה ולכן לא ניתן להגיע בעזרתם למסקנות משמעותיות.

לעומת זאת, מאיץ פלזמה קווי יכול לאפשר כוחות חשמליים גדולים פי 1000, וכך להגיע לאותה אנרגיה במאיץ באורך כ-100 מטרים בלבד.

## האצה בפלזמה בעזרת אלומת פרוטונים
פלזמה הוא מצב צבירה של חומר בו האטומים מהם מורכב החומר עברו יינון והחומר מורכב מיונים חיוביים ואלקטרונים חופשיים. כאשר מעבירים אלומת פרוטונים דרך "מרק" האלקטרונים, המטען החיובי של הפרוטונים מושך לכיוון האלומה את האלקטרונים, אולם כשהם מתקרבים אחד אל השני, האלומה כבר המשיכה בתנועתה ולכן האלקטרונים מתחילים לדחות זה את זה. כשהאלקטרונים מתרחקים אחד מהשני, באמצע הדרך ביניהם (היכן שקודם לכן עברה אלומת הפרוטונים) נוצר מטען חשמלי חיובי יחסית למרחב סביבם ולכן האלקטרונים נמשכים שוב זה אל זה וחוזר חלילה, ונוצרת תנודה מחזורית של אלקטרונים לאורך נתיב האלומה. תנודות אלו גורמות לכך שנוצרים שדות חשמליים במסלול האלומה שמחליפים כיוון בהתאם לתנודת האלקטרונים. אם משגרים אלקטרון לאורך נתיב האלומה בתזמון מדויק, הוא יכול, כמו גולש גלים שמתקדם יחד עם הגל, להישאר כל הזמן תחת השפעה של שדה חשמלי שמכוון בניגוד לכיוון תנועתו ולכן, בגלל הכוח החשמלי הפועל עליו, להאיץ קדימה.

## ניסוי ה-AWAKE
עד 2013, כל הניסויים שבחנו האצת חלקיקים בפלזמה עשו שימוש באלקטרונים או בלייזר כמניעים. לעומת זאת, בסתיו 2013 הודיע המרכז האירופי לחקר פיזיקת חלקיקים CERN כי הם מתכוונים ליצור ניסוי בהאצת חלקיקים בפלזמה, בו אלקטרונים מואצים בעזרת פרוטונים. מכיוון שלפרוטונים יש אנרגיה רבה יותר, השובל שהם יוצרים "דועך" לאט יותר כאשר משתמשים בלייזר כמניע ומאפשר התקדמות רבה יותר של החלקיקים המואצים. הפרוטונים מואצים במתקן הסופר פרוטון סינכרוטרון לאנרגיה של כמה מאות GeV ומוזרקים לתא באורך של כ-10 מטרים המלא ברובידיום במצב צבירה של פלזמה. הארה של קתודה בלייזר גורמת לפליטה של אלקטרונים (האפקט הפוטו-אלקטרי) אותם מאיצים בניסוי.

העבודות על הניסוי התחילו בסתיו 2013. בשנת 2016 מדעני CERN הצליחו לגרום לתנודות אלקטרונים בפלזמה בעזרת שימוש באלומת פרוטונים. באוגוסט 2018 אנשי צוות הניסוי פרסמו מאמר ראשון בו תואר ניסוי שכולל גם הזרקת אלקטרונים לתא הפלזמה. במסגרת הניסוי הצליחו להאיץ את האלקטרונים מאנרגיה של 10–20 MeV לאנרגיה של כ-2 GeV בעשרה מטרים - פי 40 יותר מאשר במאיץ המעגלי הגדול ביותר (LHC). כיום החוקרים ממשיכים במדידות, במטרה להצליח בשנים הקרובות להאיץ אלקטרונים בסדר גודל של GeV למטר.

## קישורים חיצוניים

## הערות שוליים

קטגוריה:פיזיקה: ניסויים
קטגוריה:CERN
7 Things

**** (בעברית: **7 דברים**) הוא סינגל שהוקלט על ידי הזמרת-יוצרת האמריקאית מיילי סיירוס, מתוך אלבומה השני, Breakout. השיר יצא לאור ב-17 ביוני 2008, על ידי חברת התקליטים הוליווד רקורדס כסינגל הראשון מתוך האלבום.

עם יציאתו נכנס השיר אל המקום התשיעי במצעד הבילבורד הוט 100, והעשרים וחמש במצעד הסינגלים הבריטי.

## רקע וכתיבה
השיר נכתב על ידי מיילי סיירוס עצמה, ביחד עם אנטונינה ארמאטו וטים ג'יימס והופק על ידי ג'ון פילדס. השיר הוא שיר בסגנון הפופ רוק, אשר מאפיין שירים נוספים מתוך האלבום, Breakout. כמו כן, איגוד תעשיית ההקלטות הבריטי העניק לשיר את תואר הפלטינה.

בסוף שנת 2008, פרסם מגזין הבילבורד כי השיר דורג כשיר ה-92 המצליח ביותר בארצות הברית באותה השנה.

ביוני 2025 סיירוס התייחסה לביקורת שטענה שהשיר "" אינו באמת כולל שבעה דברים, והבהירה שכן, היא ספרה, וכולם אמיתיים ונכתבו על ידה ושחלק מהם קשורים זה בזה, ולכן זה נחשב "דבר אחד".

## וידאו קליפ
הווידאו קליפ הנלווה שצולם לשיר הועלה לערוץ היוטיוב של הוליווד רקורדס ב-28 ביוני 2008, כמה ימים לאחר צאתו של השיר כסינגל. לאורכו של הקליפ, ניתן לראות את סיירוס שרה את השיר ביחד עם להקת ליווי.

נכון ליוני 2019, מונה הצפיות של הקליפ עומד על כ-267 מיליון צפיות.

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מיילי סיירוס
קטגוריה:שירים באנגלית
קטגוריה:שירים שנכתבו על ידי טים ג'יימס
קטגוריה:שירים שנכתבו על ידי מיילי סיירוס
קטגוריה:שירים שנכתבו על ידי אנטונינה ארמאטו
קטגוריה:וידאו קליפים שבוימו על ידי ברט ראטנר
קטגוריה:שירי רשימה
קטגוריה:שירי פופ רוק אמריקאיים
קטגוריה:שירי כסף בממלכה המאוחדת
קטגוריה:סינגלים בהוצאת הוליווד רקורדס
ביאנקה שומבורג

**ביאנקה שומבורג** (בגרמנית: **Bianca Shomburg**; נולדה ב-17 בספטמבר 1974) היא זמרת גרמנייה. ייצגה את גרמניה באירוויזיון 1997.

## ביוגרפיה
שומבורג נולדה בנורדריין-וסטפאליה.

ב-1996 לקחה חלק בתוכנית כישרונות בין-לאומית בשם "European Soundmix Show" וזכתה בה. בעקבות הזכייה חתמה על חוזה עם הרולד פאלטרמאייר, והוציאה את הסינגל הראשון שלה, "I Believe In Love".

ב-1997 זכתה בקדם-אירוויזיון הגרמני עם השיר "Zeit" (זמן) שהלחין ראלף זיגל , ולפיכך הופיעה באירוויזיון 1997 בדבלין והגיעה למקום ה-18. הופעתה באירוויזיון הובילה להוצאת אלבום בשפה האנגלית בשם "It's My Time". לאחר מכן הוציאה בשנות התשעים עוד מספר סינגלים.

היא שימשה כמנטורית בתוכנית "Deutschland sucht den Superstar", הגרסה הגרמנית של התוכנית "אמריקן איידול".

ב-2008 החלה לעבוד עם להקת הקאנטרי "Nashfield".

## קישורים חיצוניים
* 

קטגוריה:זמרות גרמניות
קטגוריה:משתתפי אירוויזיון 1997
קטגוריה:גרמניות שנולדו ב-1974
קטגוריה:גרמנים שנולדו ב-1974
גילוק (אי)

**האי גילוק** (באנגלית: **Gillock Island**) הוא אי מכוסה קרח במזרח אנטארקטיקה. 

אורכו של האי 32 קילומטרים (מצפון לדרום) ורוחבו 6 קילומטרים (ממזרח למערב). 

האי נמצא בצידו המזרחי של מדף הקרח אמרי. 

## היסטוריה
### גילוי האי

האי התגלה על ידי ג'ון ה. רוסקו (John H. Roscoe) בשנת 1952 בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בין השנים 1947–1946.

### מקור השם

רוסקו קרא לאי על שמו של סגן רוברט א. גילוק (Robert A. Gillock), מצי ארצות הברית, שהיה נווט בטיסות הצילום באזור זה במסגרת מבצע קפיצה לגובה.

## לקריאה נוספת

• R. L. Oliver, P. R. James, J. B. Jago, **[https://books.google.co.il/books?id=KE3wCs13g7IC&pg=PA444&lpg=PA444&dq=%22Gillock+Island%22&source=bl&ots=j409UGy2Qr&sig=ACfU3U1A5htrBUO5aMeduMoSWN6aK-Xofg&hl=en&sa=X&ved=2ahUKEwjMjsvnptXiAhXE0qQKHRoUBH84ChDoATAIegQICRAB#v=onepage&q=%22Gillock%20Island%22&f=false Antarctic Earth Science]**, P 444

• DK, **[https://books.google.co.il/books?id=AdYAAQAAQBAJ&pg=PA195&lpg=PA195&dq=%22Gillock+Island%22&source=bl&ots=-dyzoJhMm7&sig=ACfU3U1i2oom0u4PRcdDVMASBybyhZfG4Q&hl=en&sa=X&ved=2ahUKEwjMjsvnptXiAhXE0qQKHRoUBH84ChDoATAGegQICBAB#v=onepage&q=%22Gillock%20Island%22&f=false Reference World Atlas]**, P 195

• R.J. TINGEY, **[https://d28rz98at9flks.cloudfront.net/13904/Rec1981_034.pdf GEOLOGICAL INVESTIGATIONS IN ANTARCTICA 1968-1969: THE PRYDZ BAY - AMERY ICE SHELF - PRINCE CHARLES MOUNTAINS AREA]**, Bureau of Mineral Resources, Geology and Geophysics

## קישורים חיצוניים

* האי גילוק באתר הסקר הגאולוגי של ארצות הברית
* האי גילוק באתר הגאזט האנטארקטי של ממשלת אוסטרליה
* האי גילוק באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האי גילוק
* תחזית מזג אוויר עדכנית ארוכת טווח עבור האי גילוק

## הערות שוליים

קטגוריה:אדמת מק. רוברטסון: איים
La Cobra

**La Cobra** (באנגלית: **The Cobra**, ובעברית: **הקוברה**) הוא סינגל שהוקלט על ידי הזמרת-יוצרת והשחקנית הארגנטינאית חימנה ברון. השיר יצא לאור ב-10 במאי 2019, כסינגל הראשון והפותח מתוך אלבומה השני, La Cobra.

עם יציאתו נכנס השיר אל המקום השלישי במצעד שבארגנטינה, והתשיעי במצעד שבאורוגוואי.

## רקע וכתיבה
השיר נכתב על ידי חימנה ברון עצמה, ביחד עם קרולינה קולון, איברה פונטס, ג'ון לאונה, לוקאס בירנצוויג, מיקי ט'אן וניקולס כותון. השיר הוא שיר רגאטון, המשלב בתוכו גם את סגנון הפופ הלטיני, שמאפיין שירים נוספים של ברון.

כמו כן, עלה השיר לרשת הזרמת המדיה ספוטיפיי, בסמוך לצאתו.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של חימנה ברון ב-9 במאי 2019, יום לפני צאתו של השיר כסינגל. בתחילת הקליפ, ניתן לראות את ברון רוקדת בלבוש מינימלי, כשמאחוריה ישנם זוגות ידיים. את הקליפ ביים חואן צ'אפה.

נכון לספטמבר 2019, מונה הצפיות של הקליפ עומד על כ-45 מיליון צפיות. בספוטיפיי צבר השיר 22 מיליון השמעות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים בספרדית
קטגוריה:שירים על נחשים
When We All Fall Asleep Tour

**When We All Fall Asleep Tour** הוא סיבוב ההופעות השלישי של הזמרת-יוצרת האמריקאית בילי אייליש. הסיבוב התקיים באוקיאניה, אירופה וצפון אמריקה. הופעת הפתיחה התבצעה ב-13 באפריל 2019.

סבב הופעות זה נועד לקדם את אלבום הבכורה של אייליש, . סיבוב ההופעות הכניס 8.7 מיליון דולר מ-16 מופעים ומכר
180,434 כרטיסים מ-18 מופעים.
## רקע
סיבוב ההופעות הוכרז לראשונה ב-4 בפברואר 2019, באמצעות חשבון האינסטגרם הרשמי של אייליש. באותה ההודעה, הודיעה אייליש שמופעי החימום שלה יבוצעו על ידי דנזל קארי. בנוסף לכך, הודיעה כי אחיה פיניאס או'קונל יצטרף אליה בהופעות בקנדה.

בתוך כמה ימים אחידים לאחר ההכרזה, הודיעה אייליש על תאריכים באוסטרליה, וב-7 בפברואר, בעקבות ביקוש עצום, נוספו עוד יעדים וגם הופעות קטנות יותר הוחלפו בהופעות גדולות, וזאת לאור הביקוש הרב. ארבעה ימים לאחר מכן, אייליש הכריזה על תאריכים בינלאומיים נוספים בחשבון הטוויטר הרשמי שלה.

## רשימת שירים
להלן רשימת השירים אותה שרה בילי אייליש במהלך סיבוב ההופעות:

# "Bad Guy"
# "My Strange Addiction"
# "You Should See Me in a Crown"
# "Idontwannabeyouanymore"
# "Watch / "
# "Copycat"
# "When I Was Older"
# "Wish You Were Gay"
# "Xanny"
# "All the Good Girls Go to Hell"
# "Ilomilo"
# "Bellyache"
# "Listen Before I Go"
# "I Love You"
# "Ocean Eyes"
# "When The Party's Over"
# "Bury a Friend"
# "Goodbye"

## קישורים חיצוניים

## הערות שוליים

קטגוריה:סיבובי הופעות מ-2019
קטגוריה:סיבובי הופעות של בילי אייליש
ילדי הזמן

**ילדי הזמן** (באנגלית: **Children of Time**) הוא ספר מדע בדיוני מאת הסופר אדריאן צ’ייקובסקי . הספר זכה בפרס ארתור סי. קלארק כספר המדע הבדיוני הטוב לשנת 2016.

## עלילה
הספר מתחיל בתיאור האנושות בפסגת יכולתה הטכנולוגית. בני האדם נעים בין הכוכבים ומאריצים כוכבי לכת כדי להמשיך ולהתפשט בגלקסיה. בנקודה רחוקה מכדור הארץ מתחילה האנושות בניסוי ביולוגי שאמור להאיץ את האבולוציה בקרב קבוצת קופים ולהפוך אותם לבעלי מודעות ויכולות שכליות הדומות לאדם. החברה האנושית באותה תקופה שסועה פוליטית והניסוי ביצירת גזע תבוני חדש מצית סכסוך אלים שמתפשט ברחבי הגלקסיה וגורם להשמדת האנושות וטכנולוגיה המתקדמת איתה. הניסוי משתבש והקופים נהרגים אך הווירוס שנועד להאיץ את התפתחותם מוצא נשאים חדשים בדמות פרוקי-רגליים ששרדו על הכוכב. מבין בעלי החיים על הכוכב המהירים ביותר להגיע למודעות מלאה הם מין של עכבישים ממשפחת הקופצניים שהופכים לגזע השליט בכוכב.

בינתיים בני האדם שהצליחו לשרוד את המלחמה מצליחים לאורך הדורות לשחזר במקצת את הטכנולוגיה שאבדה ובונים חללית המאפשרת מסע בין כוכבים במטרה להימלט מהכוכב הגווע ולמצוא כוכב ראוי להתיישבות לאחר שכל הכוכבים בהם התיישבו בני האדם בעבר אינן ראויים יותר לחיים. השורדים מאוחסנים בחללית בתאי שינה והם יוצאים למסע חיפוש אחר כוכב חלופי. כשהם מגיעים לכוכב העכבישים לא נותרת להם ברירה אלא להילחם על הכוכב היחיד בו יש לגזע האנושי סיכוי אחרון לשרוד.

העימות הסופי בין בני האדם לעכבישים מחדד את ההבדלים בין דרך החשיבה האנושית לעכבישית, בעוד בני האדם שואפים להשמיד את העכבישים ואף להשמיד את הכוכב כולו העכבישים מחפשים דרך למנף את המפגש עם בני האדם לתועלתם בתמורה לחיים בשותפות. לבסוף מצליחים העכבישים להשתלט על הספינה ולהדביק את בני האדם בחלק קטן של הווירוס המקורי שמסיר את הפחדים הקדמוניים של ארכנופוביה מבני האנוש ומאפשר להם לראות אחד את השני כיצורים "אחים" מאותו מקור גנטי וכך נפתחת האפשרות לחיים משותפים.

## קישורים חיצוניים
* 

קטגוריה:ספרי מדע בדיוני קשה
אנתוני סטוקס

**אנתוני סטוקס** (באנגלית: **Anthony Stokes**; נולד ב-25 ביולי 1988) הוא כדורגלן עבר אירי ששיחק בעמדת החלוץ.

## קריירה
סטוקס התחיל את הקריירה הבוגרת שלו ב-2005 במועדון האנגלי ארסנל, שם שיחק שנה אחת בעונת 2005–2006. לאחר מכן הושאל לפלקירק, ובעונת 07–2006 הוא הבקיע 14 שערים ב-16 משחקים בליגת העל הסקוטית. הוא נמכר במחיר של 2 מיליון פאונד לסנדרלנד, אבל הוא היה צריך להיאבק כדי להישאר בקבוצה הבכירה של המועדון. באוגוסט 2009 חזר סטוקס אל הליגה הסקוטית כאשר חתם בהיברניאן שרכשה אותו בעלות של כחצי מיליון פאונד. בעונה הראשונה שלו במועדון, עונת 10–2009, הוא הבקיע 20 שערים. בתחילת עונת 11–2010 עבר לסלטיק שרכשה אותו ב-1.2 מיליון פאונד. סטוקס שיחק בסלטיק עד אמצע עונת 16–2015 שבה הושאל להיברניאן שזכתה באותה עונה בגביע הסקוטי.

## קישורים חיצוניים

קטגוריה:כדורגלנים אירים
קטגוריה:חלוצי כדורגל אירים
קטגוריה:דבלין: כדורגלנים
קטגוריה:כדורגלני ארסנל
קטגוריה:כדורגלני סנדרלנד
קטגוריה:כדורגלני שפילד יונייטד
קטגוריה:כדורגלני קריסטל פאלאס
קטגוריה:כדורגלני היברניאן
קטגוריה:כדורגלני סלטיק
קטגוריה:כדורגלני בלקברן רוברס
קטגוריה:כדורגלני אפולון סמירניס
קטגוריה:כדורגלני טרקטור
קטגוריה:ספורטאים אירים באנגליה
קטגוריה:ספורטאים זרים בסקוטלנד
קטגוריה:ספורטאים זרים ביוון
קטגוריה:ספורטאים זרים באיראן
קטגוריה:ספורטאים זרים בטורקיה
קטגוריה:אירים שנולדו ב-1988